Vallmoll

Vallmoll ye un municipio catalán situato en a provincia de Tarragona, comarca d'Alto Campo y partiu chudicial de Valls.

A suya población ye de  habitants, en una superficie de 16,68 km² con una densidat de población de  hab/km².

 Cheografía 
Vallmoll ye situato a 161 metros d'altaria sobre o ran d'a mar, a 4 km de distancia de Valls, que ye a capital d'a suya comarca y partiu chudicial, a 14 km de distancia de Tarragona, a capital d'a suya provincia, y a 107 km de Barcelona, que ye a capital de Catalunya.

D'o suyo termin municipal fa parte a urbanización Vallmoll Paradís.

O río Francolí ye parte d'a muga de Vallmoll, que muga a l'ueste con El Rourell y La Masó; a l'ueste y a o norte con Valls; a l'este con Puigpelat y Nulles; a o sud con Els Garidells y La Secuita (iste zaguer municipio ye d'a comarca d'o Tarragonés). Información de Vallmoll en AltCamp.info.

 Historia 
En o termin municipal de Vallmoll bi ha restos arqueolochicos ibers y romanos. Historia de Vallmoll, en a pachina web municipal.

A fins d'o sieglo X ye documentato o toponimo valle molle.

A población actual ye consecuencia d'o proceso d'a reconquiesta, a meyatos d'o sieglo XI, y perteneixeba a o condau de Barcelona.

En o sieglo XIV a localidat estió o centro d'a baronía de Vallmoll. Perteneixió temporalment a l'Orden d'o Temple, mientres o suyo propietario no pagó bellas deudas que teneba con os templers. O castiello de Vallmoll en www.castillosnet.org.

A Orden d'o Hespital bi teneba bels dreitos en o lugar dende o sieglo XIII dica o sieglo XVIII.

O lugar perteneixió a la familia d'os Montcada, que dimpués estioron contes de Foix y vizcontes de Biarn.

En 1523 bi habió una epidemia de peste.

 Economía 
A economía de Vallmoll ye basata en l'agricultura, con vinya, avellanera y almendrera. S'ha redueito a presencia d'o cerial, que yera historicament uno d'os prencipals cautivos d'a villa.

Tamién ye important a ganadería, con porcino y avicultura.

En o sector d'a industria, bi ha fabricas de mobiliario.

 Demografía 

Grafico demografico de Vallmoll dende 1717 dica 2006
1717-1981: población de feito; 1990- : población de dreito

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 PSC 3 3 3 3 8 7 6 7 CiU - - 4 4 - 1 - 2 Independients 4 4 - 2 1 - 1 - IC - - - - - 1 2 - Total 7 7 7 9 9 9 9 9
Fuent: MUNICAT, en a pachina web d'a Generalitat de Catalunya.

 Alcaldes 
 Lista d'alcaldes Lechislatura Nombre Partiu politico1979–1983  1983–1987  1987–1991  1991–1995 Josep Lluís Cusidó i Prats Partit dels Socialistes de Catalunya 1995–1999 Josep Lluís Cusidó i Prats Partit dels Socialistes de Catalunya 1999–2003 Josep Lluís Cusidó i Prats Partit dels Socialistes de Catalunya 2003–2007 Josep Lluís Cusidó i Prats Partit dels Socialistes de Catalunya2007–2011 Josep Lluís Cusidó i Prats Partit dels Socialistes de Catalunya2011–2015 Josep Lluís Cusidó i Prats Partit dels Socialistes de Catalunya2015–2019 Josep Lluís Cusidó i Prats Partit dels Socialistes de Catalunya

 Molimentos 
 Castiello de Vallmoll, d'o sieglo XI. Puestos d'intrés en a pachina web municipal.
 Ilesia parroquial de Santa María, d'o sieglo XVIII, d'estilo barroco. Bi conserva parte d'un retablo de Chaime Huguet, de 1447-1450, huei repartiu entre museus de Barcelona, Tarragona, París y Nueva York.
 Ermita d'a Virchen d'o Rosario, d'o sieglo XVI, con retablo renaixentista d'o pintor francés Jean Bas.

 Fiestas 
 O domingo mas proximo a o 20 de chinero.
 15 d'agosto.

 Comunicacions 

N-240.

 Vinclos externos 

 Pachina web municipal de Vallmoll.
 Información de Vallmoll en a pachina web d'a Cheneralidat de Catalunya.
 Información de Vallmoll en a pachina web d'o Institut d'Estadística de Catalunya.
 [https://web.archive.org/web/20080211095502/http://www.altcamp.info/vallmoll.htm Información de Vallmoll en AltCamp.info.
 O castiello de Vallmoll en www.castillos.org.

 Referencias 

Categoría:Localidaz d'a provincia de Tarragona
Categoría:Municipios de Catalunya por aon pasa la N-240